
ΠΕ ΡΙΕΧΟΜ ΕΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 1,150 στρεμμάτων, στη θέση Κουρ- 
λαμπά της Κοινότητας Πλατανόβρυσης'τόϊΓΝομού Αχαΐας: , 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης από ακίνητο που βρίσκε¬ 
ται εντός του ρυμοτομικού σχεδίου του Δήμου Χαλανδρίου (Ν. 
Αττικής) και ταυτόχρονης πραγματοποίησης μέρους αυτής. . 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1573 (1) 

Κήρυξη αναδασωτέας έκτασης 1,150 στρεμμάτων, στη θέση Κουρλα- 
μπά της Κοινότητας Πλατανόβρυσης του Νομού Αχαΐας. 

Η ΔΑΣΑΡΧΗΣ ΠΑΤΡΩΝ 
Έχοντας υπόψη: 

1. Το άρθρο 117 παρ. 3 του Συν/τος της Χώρας. 

2. Τις περί διοικητικής αποκέντρωσης διατάξεις. 

3. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) του άρθρου 41 παρ. 1 


β) του άρθρου 38 παρ. 1 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την με αριθ. Ζα/160/26.1.84 απόφαση του Νομάρχη Αχαΐας, 
περί εξουσιοτότησης των προϊσταμένων των Υπηρεσιών να υπογράφου 
με εντολή Νομάρχη, αποφασίζουμε: 

Κηρύσσουμε αναδασωτέα με σκοπό την επανίδρυση, με φυσική ανα¬ 
γέννηση, της δασικής βλάστησης, που καταστράφηκε από παράνομη 
κατάληψη και εκχέρσωση από τους Θεοφάνη Γεωργ. Τζιμη κατ. Πλα¬ 
τανόβρυσης & Γεώργιο θεοφ. Τζιμη κατ. Πατρών τη δημόσια δασική 
έκταση για την οποία εκδόθηκε το υπ’ αριθ. 1495/21/21.3.90 
Π.Δ.Α. των 1,150 στρεμμάτων που βρίσκεται στη θέση Κουρλαμπά 
της Κοινότητας Πλατανόβρυσης και προσδιορίζεται από τα στοιχεία Α, 
Β, Γ, Δ, Α όπως φαίνονται στο συνημμένο διάγραμμα, το οποίο αποτε¬ 
λεί αναπόσπαστο μέρος της απόφασης αυτής και έχει όρια: 

Ανατολικά: Με αγρό ιδίων εκχερσωτών που παραχωρήθηκε με το 
υπ’ αριθ. 346/73 προσωρινό παραχωρητήριο της υπηρεσίας μας. 

Δυτικά: Με εθνική οδό Πατρών - 111 προς Λάμπεια Ηλείας. 

Βόρεια: Με αγρό Θεοφάνη Τζιμη. 

Νότια: Με αγρό Γεωργ. Δημητρόπουλου που παραχωρήθηκε με το 
υπ’ αριθ. 115/54 προσ. παραχωρητήριο της υπηρεσίας μας. 

Η παρούσα ισχύει μετά τη δημοσίευσή της στην Κοινότητα Πλατανό¬ 
βρυσης Αχαΐας σύμφωνα με το άρθρο 37 Ν. 3200/55. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 21 Μαρτίου 1990 

Με εντολή Νομάρχη 
Η Δασάρχης 
ΕΥΜ. ΠΑΝΤΑΖΗ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης από ακίνητο που βρίσκεται 

εντός του ρυμοτομικού σχεδίου του Δήμου Χαλανδρίου (Ν. Αττικής) 

και ταυτόχρονης πραγματοποίησης μέρους αυτής. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ» (Α’ 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979 (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α 154), 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 

57). 

5. Τις διατάξεις του άρθρου 23 παρ. 1 του Ν. 1558/1985 «Κυβέρ¬ 
νηση και Κυβερνητικά Όργανα» (Α’ 137). 

6. Την υπ’ αριθ. 1911/4.10.1989 πράξη συναίνεσης, συμ/φου 
Κωνσταντίνου Ευγένη, του Κωνσταντίνου Κουτσού. 

7. Τις υπ’ αρ. 81513/26.11.1985, 17982/18.2.1988 και 
70867/27.11.1989 αιτήσεις του Κωνσταντίνου Κουτσού και 
70697/17.11.1989 αίτηση της Νίκης Χαλκιά Σαλπά. 

8. Τις 393/1989 και 577/1989 γνωμοδοτήσεις του Κεντρικού 
Συμβουλίου Χωροταξίας, Οικισμού και Περιβάλλοντος. 

9. Την υπ’ αριθ. 18031/12.2.1990 απόφαση του Υπουργού Περι¬ 
βάλλοντος, Χωροταξίας και Δημοσίων Έργων για προέγκριση της σχε¬ 
τικής τεχνικής μελέτης με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται εντός του εγκεκριμένου ρυμοτομικού σχεδίου 
του Δήμου Χαλανδρίου (Ν. Αττικής) του οποίου αποκλειστικός κύριος 
τυγχάνει ο παραπάνω συναινών στη μεταφορά του συντελεστή δόμησης 
Κωνσταντίνος Κουτσός, όπως το βαρυνόμενο ακίνητο φαίνεται στο σχε¬ 
τικό πρωτότυπο διάγραμμα σε κλίμακα 1:200 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την υπ’ αρ. 
30851/1990 πράξη του και που αντίτυπό τους σε φωτοσμίκρυνση δη¬ 
μοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ακινήτου για το οποίο υφίσταται δικαίωμα μεταφοράς 
συντελεστή δόμησης: 641 τ.μ. 

β. Ποσοστό κάλυψης: 40% 


γ. Συντελεστής δόμησης βάσει του οποίου πραγματοποιείται η μετα¬ 
φορά: 1 

δ. Δομήσιμες επιφάνειες που αντιστοιχούν σ’ αυτό είναι: 641 X 1 = 
641 τ.μ. (256,40 από ισόγειο και 384,60 τ.μ. από ορόφους). 

Άρθρο 2 

1. Εγκρίνεται η πραγματοποίηση μέρους του, κατά το προηγούμενο 
άρθρο μεταφερομένου συντελεστή δόμησης και δη κατά 176,55 τ.μ. 
από το παραπάνω περιγραφόμενο βαρυνόμενο ακίνητο σε άλλο ακίνητο 
(ωφελούμενο), που βρίσκεται επί των οδών Πατριάρχου Φωτίου και 
Ναυαρίνου εντός του ρυμοτομικού σχεδίου του δήμου Αμαρουσίου (Ν. 
Αττι¬ 
κής) φερόμενο ως ιδιοκτησίας Νίκης Χαλκιά - Σαλπά, όπως το ωφελού¬ 
μενο ακίνητο φαίνεται με στοιχεία Α Β Γ Δ στο σχετικό πρωτότυπο διά¬ 
γραμμα σε κλίμακα 1:200 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την υπ’ αρ. 30851/1990 
πράξη του και που αντίτυπο του σε φωτοσμίκρυνση δημοσιεύεται με το 
παρόν διάταγμα. 

2. Τα ειδικότερα στοιχεία πραγματοποίησης μεταφοράς συντελεστή 
δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 214,657 τ.μ., πού αντιστοιχεί σε 176,55 τ.μ. 
του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 705,726 τ.μ 

β. Συντελεστής δόμησης: 1,5208 

γ. Ποσοστό κάλυψης: 40% 

δ. Ύψος: 18 μέτρα 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
υπ’ αρ. 30851/1990 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

Άρθρο 3 

Εγκρίνεται η χορήγηση τίτλου μεταφοράς συντελεστή δόμησης στο 
όνομα του Κωνσταντίνου Κουτσού για το υπολειπόμενο και μη χρησιμο- 
ποιηθέν εμβαδόν των 464,45 τ.μ. (79,85 ίμ. από ισόγειο και 384,60 
τ.μ. από ορόφους. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
' αναθέτουμε τη δημοσίευση και εκτέλεση του παρόντος διατάγματος. 

Αθήνα, 22 Μαρτίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΟΣΤΑΣ I. ΛΙΑΣΚΑΣ 

